Uutiset Turusta | Aamuset | Tall Ships Races läpi ekologisesti
Tall Ships Races läpi ekologisesti
Tall Ships Races läpi ekologisesti Työ&talous 15.07.2017 16:36 Suomen kesän suurin yleisötapahtuma The Tall Ships Races 2017 on Itämeren asialla. Sekä järjestävät kaupungit Kotka ja Turku että tapahtuman yhteistyökumppanit ottavat Itämeren suojelun ja ympäristönäkökulmat huomioon kaikessa toiminnassa.
The Tall Ships Races 2017 järjestetään ensi viikonloppuna Kotkassa ja Turussa 20.–23. heinäkuuta. Tapahtumiin odotetaan yhteensä liki miljoonaa kävijää.
Turussa The Tall Ships Races -tapahtumien infomateriaali on digitaalista ja painettuja tuotteita tehdään vain harkiten. Yleisöä kannustetaan saapumaan julkisilla kulkuneuvoilla ja tapahtumavieraita kuljettava bussi numero 1 on sähköbussi. Tapahtuma-alueen ruoka on ekologisesti tuotettua, ja syntyvän jätteen määrä on pyritty minimoimaan.